ได้มีโอกาสมาทานร้านบ้านป้าย้อยอีกครั้ง มากี่ครั้งก็ประทับใจทุกครั้งค่ะ บรรยากาศดี เหมือนนั่งทานอาหารที่บ้าน พนักงานบริการดี อาหารรสชาติอร่อย ถูกใจ ถูกปาก เสียดายวันนี้มาช้า ปูหมด เลยสั่ง
   ++ หมูสามชั้นคั่วเกลือ เมนูนี้มากี่รอบก็ต้องสั่งค่ะเพราะอร่อย หมูทอดแบบไม่แห้ง ยังฉ่ำๆ รสชาติเค็มกำลังดี ทานกับข้าวสวย หรือทานเล่นก็อร่อยไม่แพ้กันเลย
   ++ ผัดสะตอกะปิกุ้ง สำหรับเมนูนี้สะตอมาเต็ม เขาใช้สะตอสด รสชาติเลยอร่อย หอมมัน ใครชอบทานสะตอนี่พลาดไม่ได้เลยค่ะสำหรับเมนูนี้
   ++ ต้มยำทะเล ชามนี้ก็อร่อยค่ะ รสชาติดีทีเดียวเลย แต่เนื้อน้อยไปนิด 
   ++ ผัดผักรวม รสชาติอร่อยดี ทานกับข้าวเปล่าอร่อย ผักไม่เหม็นเขียวแต่ยังคงความกรอบได้ดี ใส่กุ้งมาให้เยอะ ปริมาณก็เยอะดี 

โดยรวมสำหรับร้านนี้เราชอบมากค่ะ เพราะอาหารถูกปากเรา อาหารได้เร็วด้วย ใครยังไม่มาลองทานต้องมาลองค่ะ